辄爱叹不能已, 因赋此以赠。 余谓有善歌而无善听, 虽抑扬高下, 声字相宣, 倾耳者指不多屈。 曾不若春蚓秋蛩, 争声响于月篱烟砌间, 绝无仅有。 余深感于斯, 为之赏音, 岂亦善听者耶。 风月吴娃。 柳阴中认得, 第二香车。 春深妆减艳, 波转影流花。 莺语滑, 透纹纱。 有低唱人夸。 怕误却, 周郎醉眼, 倚扇佯遮。 底须拍碎红牙。 听曲终奏雅, 可是堪嗟。 无人知此意, 明月又谁家。 尘滚滚, 老年华。 付情在琵琶。 更叹我, 黄芦苦竹, 万里天涯。
红楼梦人物
红楼梦典籍